на програмите за информиране и насърчаване, която се основава върху система от показатели. Тази система се състои от три набора от показатели за ефективност: показатели за изпълнението, показатели за резултатите и показатели за въздействието.
 а)
 Чрез показателите за изпълнението се измерва степента на изпълнение на дейностите, предвидени във всяка програма.
 б)
 Чрез показателите за резултатите се измерват преките и непосредствени резултати от дейностите.
 в)
 Чрез показателите за въздействието се измерват ползите, които надхвърлят непосредствените резултати.
 2. Във всяко предложение за програма за информиране и насърчаване, подадено от предлагащата организация до Комисията, се посочва конкретно кои показатели от всеки набор от показатели за ефективност ще се използват за оценка на въздействието на програмата. Предлагащата организация използва показателите, посочени в приложението, когато това е целесъобразно, или може да използва други показатели, ако може да докаже, че те са по-подходящи с оглед на характера на съответната програма.
 Член 23
 Влизане в сила
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той се прилага от 1 декември 2015 г. по отношение на предложенията за програми, представени от 1 декември 2015 г. нататък.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 октомври 2015 година.
 За Комисията
 Председател
 Jean-Claude JUNCKER
 (1) ОВ L 317, 4.11.2014 г., стр. 56.
 (2) Регламент (ЕО) No 3/2008 на Съвета от 17 декември 2007 г. относно действията за информиране и насърчаване, свързани със селскостопанските продукти на вътрешния пазар и в трети страни (ОВ L 3, 5.1.2008 г., стр. 1).
 (3) Регламент (ЕО) No 501/2008 на Комисията от 5 юни 2008 г. за определяне на подробни правила за прилагане на Регламент (ЕО) No 3/2008 на Съвета относно действията за информиране и насърчаване, свързани със селскостопанските продукти на вътрешния пазар и в трети страни (ОВ L 147, 6.6.2008 г., стр. 3).
 (4) Делегиран регламент (ЕС) 2015/1829 на Комисията от 23 април 2015 г. за допълване на Регламент (ЕС) No 1144/2014 на Европейския парламент и на Съвета за мерките за информиране и насърчаване, свързани със селскостопанските продукти, прилагани на вътрешния пазар и в трети държави (вж. стр. 3 от настоящия брой на Официален вестник).
 (5) Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (ОВ L 347, 20.12.2013 г., стр. 549).
 (6) Регламент (ЕС, Евратом) No 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) No 1605/2002 на Съвета (ОВ L 298, 26.10.2012 г., стр. 1).
 (7) Делегиран регламент (ЕС) No 179/2014 на Комисията от 6 ноември 2013 г. за допълване на Регламент (ЕС) No 228/2013 на Европейския парламент и на Съвета по отношение на регистъра на операторите, размера на помощта,